బాబూ రాజేంద్ర ప్రసాద్
రాజేంద్ర ప్రసాద్ బీహార్ రాష్ట్రంలో శివాన్ జిల్లాలోని జెర్దాయ్ గ్రామంలో 1884లో డిసెంబరు 3 న జన్మించాడు. అతని తండ్రి మహదేవ్ సహాయ్ సంస్కృతం, పర్శియను భాషలలో పండితుడు. తల్లి కమలేశ్వరీ దేవి ఎప్పుడూ రామాయణం నుండి కథలు వివరించేది. ఐదవ ఏటనే పర్షియన్ భాష, హిందీ భాష , అంకగణితం ను నేర్చుకోవడానికి ఒక మౌల్వీ (ముస్లిం పండితుడు) దగ్గరకు పంపించబడ్డాడు. తరువాత ఛాప్రా ప్రభుత్వ పాఠశాలలో ప్రాథమిక విద్యాభ్యాసం చేసాడు. 12 సంవత్సరాల వయసులోనే రాజ్‌వంశీ దేవిని వివాహం చేసుకున్నాడు. అటు తరువాత విద్యకై పాట్నాలో తన అన్న మహేంద్ర ప్రసాద్ వద్ద ఉంటూ ఆర్.కె.ఘోష్ పాఠశాలలో చదువుకున్నాడు. మరల ఛాప్రా ప్రభుత్వ పాఠశాలలో చేరి కలకత్తా విశ్వవిద్యాలయ ప్రవేశ పరీక్షలో ప్రథమ శ్రేణిలో ఉత్తీర్ణుడై నెలకు రూ.30 ఉపకారవేతనం పొందాడు.
రాహుల్ వైద్య
వైద్య తండ్రి మహారాష్ట్ర స్టేట్ ఎలక్ట్రిసిటీ బోర్డు పనిచేస్తూ ఉండటం వలన అతను ముంబాయిలో పెరిగి పెద్దయ్యారు, సంగీతాన్ని సురేష్ వాడ్కర్ వద్ద అభ్యసించి అనేక చిన్నపిల్లల ప్రతిభకు పెట్టే పోటీలలో పాల్గొన్నారు. మిథిబాయి కళాశాలలోని జూనియర్ కళాశాలలో రెండవ సంవత్సరం చదువుతున్నప్పుడు అతను ఇండియన్ ఐడల్‌లో పాల్గొన్నారు. అతను "ఆవో ఝూమే గాయే" కార్యక్రమంలో అతని చిన్నప్పుడు పాల్గొన్నాడు. అతని బాల్యం నుండి మంచి ప్రతిభ ఉన్న గాయకుడిగా అనేక ప్రదర్శనలలో పాల్గొన్నారు.